# Csíkszentimre

### A Wikipédiából, a szabad lexikonból.

Csíkszentimre (románul Sântimbru): község a mai Romániában, Hargita megyében.

## [szerkesztés] Fekvése

A falu Csíkszeredától 11 km-re délkeletre, a Bedecs, Rege és Bánya patakok Oltba ömlésénél fekszik. A folyó jobb partján Pálszeg, Sándorszeg, Alszeg és Felszeg, a bal parton Bedecs és Tengeszeg nevű tízesekből tevődik össze. 1874-ig Bedecs, Felszeg és Pálszeg önálló falu volt.

## [szerkesztés] Nevének eredete

Középkori Szent Imrének szentelt templomáról kapta a nevét.

## [szerkesztés] Története

Területe ősidők óta lakott. A falutól északra a Zöldfák nevű területen 3. századi valamint 6. századi telep nyomaira bukkantak. A falunak már a 13. században volt temploma. Iskolája 1622-óta létezik. A faluban 1702-ben boszorkányper volt. A falu déli részén, a Kúria-dombon áll a Henter család 18. századi barokk-reneszánsz kúriája – siralmas állapotban. A 18. század elején itt gyilkolták meg br. Henter Ádámot, 1764-ben itt tettek hűségesküt Csíkszék vezetői a császárnak. 1707-ben a falut az osztrákok fosztották ki, 1719-ben pestis pusztított, a 404 áldozatra a temető sarkán álló kőoszlop emlékeztet. 1910-ben 1788 magyar lakosa volt, A trianoni békeszerződésig Csík vármegye Felcsíki járásához tartozott.

## [szerkesztés] Látnivalók

- Szent Margit kápolnája az Olttól nyugatra az Alsó-Erdőalja mezőn található, a 15. században épült, korabeli freskók díszítik. A hagyomány szerint Tankó Margit emeltette 1661-ben, 1823-ban állították helyre.
- Római katolikus temploma gótikus eredetű, 1776-ban kapta mai barokk alakját. Szárnyasoltára a 16. század elején készült, padlásáról több 15. század végi táblakép is került elő.
- A Bánya-és Vermes patakok forrásvidéke borvizes lápos terület.
- A falu nevezetessége a Büdös-fürdő, vagy Szentimrefürdő a falutól nyugatra 13 km-re a Déli-Hargitában a Büdös-hegy nyugati oldalában fekszik. Kénes-szén-dioxidos borvízforrások táplálják, ezért jellegzetes záptojásszaga van.

A lap eredeti címe "http://hu.wikipedia.org../../../c/s/%C3%AD/Cs%C3%ADkszentimre.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Esperanto
- Nederlands
- Română